# Felhasználói dokumentáció

## Program indítása

Az alkalmazás két fő komponensből áll, melyeket külön kell elindítani. Először indítsuk el a java backend-et, majd utána az angular frontend-et. A felhasználói felületet alapértelmezés szerint böngészőn keresztül a http://localhost:4200 címen lehet elérni.

## Navigáció & opciók

Miután megnyitottuk a böngészővel az oldalt, a menüsávban lehetőség van a számunkra megfelelő opció kiválasztására. Amennyiben még nem rendelkezünk felhasználói fiókkal, akkor a regisztrációt választva egy űrlap értelemszerű kitöltésével létrehozhatunk magunknak egyet. Ezt követően a Login funkcióval be tudunk lépni az oldalra. Bejelentkezést követően lehetőség van mozijegy foglalásra a Presentations menüben. Itt jelennek meg az aktuális vetítések adatai és itt adható meg az egyes vetítésekre megvásárolni kívánt jegyek száma. A felhasználó a rendeléseit megtekintheti a My Orders menüpont alatt, az adatait pedig szerkesztheti a My Profile pontot választva.

Adminisztrátori fiók szükséges a filmek, mozitermek, vetítések adatainak módosításához (Movies, Rooms, Ad-Presentations menüpontok), illetve a felhasználók által leadott rendelések állapotának változtatásához (Orders). A fentebb felsorolt elemek közül csak akkor lehet törölni, ha nem kötődik hozzájuk aktív állapotú rendelés, illetve ha maga az elem egy lezárt állapotú rendelés. Mozitermek felvételénél ügyelni kell arra, hogy egyedi teremszámot adjunk meg.